**Varsling angående afholdelse af ferie i sommeren 2020**

(Skabelon udarbejdet i et samarbejde mellem Danmarks Private Skoler, Danmarks Lærerforening, Dansk Friskoleforening, DSSV, Foreningen af Kristne Friskoler og Frie Skolers Lærerforening)

I ferieperioden 1. maj til 30. september 2020 er din ferie placeret med:

**17 arbejdsdage i perioden. Dagene er placeret fra og med d. 9. juli-31. juli 2020 (begge dage inklusive).**

Idet de 16,64 feriedage optjent i perioden januar-august 2019, suppleres op til 17 dage ved brug af anden frihed eller opsparede timer, holdes der således fri i alle 17 dage. Årsagen til, at skolen i år varsler ferien på en anden måde end tidligere, er den nye ferielov. Nedenfor kan du læse nærmere om baggrunden og om de særlige forhold, der gør sig gældende. Du er naturligvis velkommen til at henvende dig til skolens ledelse eller administration for yderligere information om ferieloven.

Om baggrundenfor varsling af ferie i sommeren 2020:

Den nye ferielov, som træder i kraft 1. september 2020, medfører blandt andet, at perioden for afholdelse af ferie i 2020 er forkortet til månederne maj, juni, juli, august og september – altså kun 5 måneder mod normalt 12 måneder. Samtidig er der optjent færre feriedage end normalt – nemlig kun for de første 8 måneder af 2019, svarende til 16,64 feriedage, mod normalt 12 måneder svarende til 25 feriedage. Med virkning fra 1. september 2019 vil den ferie, der optjenes frem til 31. august 2020 blive indefrosset, således at de gemmes til dig i en særlig feriefond, indtil du forlader arbejdsmarkedet, hvor den indefrosne ferie udbetales.

Det betyder, at ferien i sommeren 2020 ikke kan afholdes som hidtil. Derfor ønsker skolen med dette varslingsbrev at præcisere, hvornår du skal afholde ferie i 2020.

Dato:

Skoleleder (navn):